Vinnige, gesonde peuselhappies vir kinders | Maroela Media
Hoewel almal kan streef om die perfekte ma te wees wat altyd gesonde, vars happies gereed het vir as die kinders kom vra (wat nog te sê oor of die kinders dit gaan wil eet!), is dit egter nie altyd moontlik nie. Ons kan darem probeer om die opsies te verbreed, sodat sjokolade en aartappelskyfies nie die enigste opsies is nie.
Noudat daar vir 'n geruime tyd 'n vlak van inperking in die land gaan wees, is dit 'n goeie idee om daagliks steeds vir jou kinders 'n kosblik te pak. Só hoef jy nie elke nou en dan aan iets nuuts te dink om vir hulle te gee nie, en jy het ook meer beheer om seker te maak hulle eet nie te veel of te min nie.
Hierdie maklike peuselhappies is maklik en vinnig om aanmekaar te slaan en dis boonop gesond om te eet.
Suikervrye energieballetjies (Foto: Janie Monsieur/Maroela Media)
Meng die volgende bestanddele saam en rol in balletjies. Eet dit onmiddellik of bêre vir later. Jy kan ook jou eie gunstelinge by die mengsel voeg soos sjokoladesplinters, rosyntjies, gedroogte bosbessies of gedroogte vrugte.
⅓ k heuning
Neute & gedroogte vrugte
Neute en gedroogte vrugte is goed wat lank in jou spens hou en 'n verskeidenheid is beskikbaar.
Wanneer jy jou kind se kosblik vir die dag pak, gooi 'n paar stukke gedroogte appel, perskes of bosbessies in saam met 'n handjievol neute. Amandels, grondboontjies en kasjoeneute is heerlik met 'n bietjie sout oor.
Springmielies (Foto: Janie Monsieur/Maroela Media)
Springmielies is maklik en vinnig en vullend! Dit is nie vreeslik voedsaam nie, maar dit sal jou kinders vir lank versadig hou. Hulle kan dit boonop sommer self vir hulself maak in die mikrogolf!
Gooi ½ k springmielies in 'n mikrogolfbak en bedek met 'n bord.
Mikrogolf 2-5 minute. Haal die springmielies uit as daar meer as 1 sekonde tussen die pop-geluide is.
Jy kan geur met sout of botter of vir 'n ander soort smaak kan jy byvoorbeeld kaneel oor die springmielies gooi wanneer dit uit die mikrogolf uit kom.
(Foto: Stock piling mom)
Sny appel in dun sirkels en smeer dit met jou kind se gunsteling-broodjievulsels; grondboontjiebotter, sjokoladesmeer of iets soos Marmite werk heerlik!
Vir 'n soetigheid kan jy kaneel oor sprinkel en dit 'n bietjie in die mikrogolf verhit.
Dit is so maklik soos dit! Haal die druiwekorrels van die takkies af en gooi dit in 'n bakkie. Plaas dit in die vrieskas en laat jou kinders dit eet soos hulle lus kry. Dit proe amper soos 'n ysie en het 'n heerlike tekstuur.
As jou kind lus is vir iets warms in die koue winterweer, maak gewone hawermout – jy kan sommer kits hawermout in die mikrogolf maak. En roer dan kakao en/of grondboontjiebotter by. 'n Ander variasie is om vanielje geursel, kaneel en bietjie heuning by te voeg.
Dit is 'n maklike happie of maaltyd wat hulle lank sal vol hou en boonop gesonde hawermout as 'n lekkerny versteek!
Gebruik sowat ½ k hawermout op 1 k kookwater vir 'n maaltyd en ¼ k hawermout op ½ k water vir 'n peuselhappie.